Απαντώ με μια λέξη… ή με περισσότερες

λέξεις:

Για να εκφράσω τρόπο χρησιμοποιώ πολλούς τρόπους.

Ρωτάω με το " Πώς" για να βρω τον τροπικό προσδιορισμό.

1. Τροπικό επίρρημα

π.χ. Πέρασα **ωραία** στην εκδρομή! (Πώς πέρασα;)

ωραία, όμορφα, υπέροχα, απίθανα

2. Τροπική μετοχή

π.χ. Μπήκα στην τάξη **τραγουδώντας**.(Πώς μπήκα στην τάξη;)

χοροπηδώντας, τρέχοντας, γελώντας, συζητώντας

3. Επιρρηματικές φράσεις

π.χ.  **Έτσι κι αλλιώς**  θα έρθω.( Πώς θα έρθω;)

σιγά σιγά, μαζί με τον φίλο μου

4.Εμπρόθετο προσδιορισμό (πρόθεση+λέξη ή φράση)

 π.χ. Ταξίδεψα  **με το πλοίο!** (Πώς ταξίδεψες;)

με το αεροπλάνο, χωρίς αποσκευές, δια θαλάσσης

**ΠΡΟΘΕΣΕΙΣ**

Είναι μικρές άκλιτες λέξεις που μπαίνουν κυρίως μπροστά από ουσιαστικά και επίθετα. Οι πιο συνηθισμένες είναι: **με, σε, για, ως, πριν, προς, σαν ,** **αντί, από, δίχως, έως, κατά, μετά, μέχρι, παρά, χωρίς**

Η πρόθεση **σε** συναντιέται πολύ συχνά ενωμένη με το άρθρο, π.χ. σε-το = στο, σε-τη = στη

1. **Υπογραμμίζω τους  προσδιορισμούς του τρόπου** στις  παρακάτω προτάσεις:

* Περπατούσε αργά στο πεζοδρόμιο τρώγοντας παγωτό.
* Τους το εξήγησε με απλά λόγια κι έτσι όλοι το κατάλαβαν.
* Πιάστηκαν χέρι χέρι κι έφυγαν τρέχοντας από το σχολείο.
* Σηκώθηκε απότομα και μας ακολούθησε μουρμουρίζοντας.
* Έγραψε την ορθογραφία με προσοχή χωρίς λάθη.
* Μας φέρθηκαν με ευγένεια και με καλοσύνη.

* Κατά τύχη δεν τραυματίστηκε κανείς.

1. Ξαναγράφω τις προτάσεις αντικαθιστώντας τις φράσεις που είναι γραμμένες  με έντονα γράμματα **με τροπικά επιρρήματα ή μετοχές**.

Εργαζόταν **χωρίς διακοπή**. Εργαζόταν αδιάκοπα.

Μιλούσε **με απλότητα**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Φέρθηκε **με ευγένεια**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ήρθε **με τα πόδια**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Γελούσε χωρίς σταματημό. \_\_\_\_\_\_\_\_\_\_\_\_\_\_\_\_\_\_\_\_\_\_

Χάιδεψε το γατάκι **με στοργή**. \_\_\_\_\_\_\_\_\_\_\_\_\_\_\_\_\_\_\_\_\_\_

Περνούσε την ώρα του **με το σκάλισμα του κήπου**. \_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Εργαζόταν **χωρίς σταματημό**. \_\_\_\_\_\_\_\_\_\_\_\_\_\_\_\_\_\_\_\_\_\_

 Έκανε κούνια **με γέλια**. \_\_\_\_\_\_\_\_\_\_\_\_\_\_\_\_\_\_\_\_\_\_